החברה לשירותי איכות הסביבה בע"מ

הזמנה להציע הצעות בהליך מיון מוקדם להשתתפות במכרז לרכישה, תפעול ותחזוקה של מתקן לשריפת פסולת מסוכנת בנאות חובב

## החברה לשירותי איכות הסביבה בע"מ ("**החברה**") היא חברה ממשלתית שאמונה על טיפול ופינוי פסולות מסוכנות המיוצרות בישראל, תוך שמירה והגנה על הסביבה.

## **החברה מזמינה מציעים, מישראל ומחוץ לישראל, להשתתף בהליך המיון המוקדם (PQ) במכרז לרכישה, תפעול ותחזוקה של מתקן קיים לשריפת פסולת מסוכנת** אשר ממוקם באתר החברה בנאות חובב והוא בבעלות ומופעל כיום על ידי חברת אקוסול – פתרונות אקולוגיים ישראל בע"מ.

## יצוין כי בשנים 2019-2021 המתקן טיפל בכ 40,000 טון חומרים מסוכנים בשנה, וקיבל מהחברה עבור הטיפול הכנסות בהיקף של כ 60 מיליון ₪ בשנה.

## המכרז הינו לתקופת התקשרות של 15 שנים עם אופציה לזוכה להארכת ההתקשרות ב-5 שנים נוספות יתר התנאים וההוראות, יפורטו במסמכי המכרז.

## המכרז כולל שלב מיון מוקדם. כל מציע המעוניין להשתתף במכרז נדרש להגיש הצעה לשלב המיון המוקדם.

## מציעים אשר ישתתפו בהליך המיון המוקדם ידרשו להוכיח את עמידתם בתנאי סף, הכוללים תנאי סף מקצועיים אשר דורשים ניסיון בתפעול ותחזוקה של מתקנים רלוונטיים (בעצמם או באמצעות קבלן משנה מהותי), הוכחת איתנות פיננסית ועמידה בתנאי סף כלליים, והכל כמפורט במסמכי המיון המוקדם.

רק מציע שיעמוד בדרישות שלב המיון המוקדם ייכלל בקבוצת המציעים הסופית ויהיה רשאי להגיש את הצעתו המלאה למכרז בהתאם למסמכי המכרז שיפורסמו.

## מסמכי המיון המוקדם מפורסמים באתר האינטרנט של החברה (בתחתית עמוד זה).

## מציעים המעוניינים בכך יהיו רשאים לעיין במסמכי המיון המוקדם גם במשרדי החברה בת"א, בתיאום מראש, בין השעות 14:00 -9:00.

## ההשתתפות בשלב המיון המוקדם כפופה לתשלום דמי השתתפות, שלא יוחזרו, על סך של חמישה עשר אלף (15,000) ₪. אופן ביצוע התשלום מפורט במסמכי המיון המוקדם.

המציעים רשאים לפנות אל ועדת המכרזים של החברה בבקשה לקבלת הבהרות בקשר למסמכי המיון המוקדם, באי-מייל: Michrazim@escil.co.il בהתאם לפורמט הנדרש במסמכי המיון המוקדם, עד ליום 22 בינואר 2023 בשעה 14:00.

המועד להגשת הצעות בהליך המיון המוקדם הוא ביום 9 במרץ 2023 החל מהשעה 9:00 ולא יאוחר מהשעה 14:00. את המסמכים יש להגיש אך ורק בתיבת המכרזים הממוקמת במשרדי החברה ברחוב יצחק שדה 40, קומה 4, תל אביב, ושם בלבד.

מובהר כי המידע האמור במודעה זו הוא כללי ומצוין באופן חלקי בלבד. תנאים נוספים, דרישות והתניות מפורטים במסמכי המיון המוקדם. משמעותם של מונחים ומושגים במודעה זו תהיה בהתאם למשמעות המיוחסת להם במסמכי המיון המוקדם.

מובהר בזאת כי בכל מקרה של סתירה או אי-התאמה בין הוראות מודעה זו והוראות המצויות במסמכי המיון המוקדם, תגברנה ההוראות המצויות במסמכי המיון המוקדם.

 החברה לשירותי איכות הסביבה בע"מ